Na motoru zrakoplova American Airlinesa, prilikom kretanja pistom uoči polijetanja iz zračne luke O'Hare u Chicagu, u petak je izbila vatra pa je posada odgodila polazak i evakuirala putnike iz zrakoplova toboganima.

Dvadeset je osoba lakše ozlijeđeno i te ozljede nastale su tijekom evakuacije iz zrakoplova.

Zrakoplov American Airlinesa sa 161 putnikom i devet članova posade trebao je poletjeti za Miami.

U zrakoplovu je bilo 19.504 kilograma goriva i ono je curilo u trenutku kad su stigli vatrogasci. Predstavnik vatrogasne službe Timothy Sampey kazao je kako bi posljedice bile pogubne da je vatra izbila nešto kasnije.

Zrakoplov je bio na 15 do 20 sekundi od polijetanja kad je požar izbio.

>> 'Zrakoplov je pao u more zapadno od Mijanmara, vlasti ga pokušavaju pronaći'